

**Republika e Kosovës**

**Republika Kosova-Republic of Kosovo**

***Qeveria –Vlada-Government***

**ZYRA E KRYEMINISTRIT/ URED PREMIJERA/ OFFICE OF THE PRIME**

**MINISTER**

Agjencia për Barazi Gjinore -Agencija za Polnu Ravnopravnost-Agency for Gender Equality

Shpallet

Vazhdimi i Thirrjes publike për shprehje të interesit për të qenë pjesë e komisioneve vlerësuese për vlerësimin e Projekt propozimeve të OJQ-ve

**Datë: 14.05.2025**

Bazuar në Thirrjen Publike të datës **22.04.2025** të lëshuar nga Agjencia për Barazi Gjinore / Zyra e Kryeministrit për thirrjen publike për mbështetje financiare për projekte/programe të OJQ-ve, që kontribuojnë në fuqizimin e grave dhe vajzave nga komunitetet e ndryshme etnike, për promovimin e dialogut ndëretnik, informim, ngritje të kapaciteteve, në kuadrin e agjendës për barazi gjinore. Kjo mbështetje u bazua në prioritetet e vendosura në themelet e Rezolutës 1325 “Gratë, Paqja dhe Siguria”, dhe të drejtave të garantuara me kornizën ligjore për barazi gjinore në RKS.

Rregullorja MF- Nr- 04/2017 mbi kriteret, standardet dhe procedurat e financimit publik të OJQ-ve, në Nenin 8, paragrafi 3.2 parasheh që pjesë e çdo komisioni vlerësueses për vlerësimin e projekt propozimeve të OJQ-ve të pranuara sipas thirrjeve publike duhet të jenë dy përfaqësues nga grupi i ekspertëve të jashtëm, duke përfshirë përfaqësues të OJQ-ve. Për këtë qellim, Agjencia për Barazi Gjinorefton të gjithë kandidatët e interesuar që të aplikojnë për të qenë pjesë e komisionit vlerësues si ekspertë të jashtëm, për të vlerësuar projekt propozimet e dorëzuara nga OJQ-të për financim përmes fondeve publike.

Të drejtë aplikimi kanë:

* Të punësuarit në organizatat jo-qeveritare aktive në Republikën e Kosovës;
* Ekspertë të pavarur, cilët kanë të paktën 5 vite përvojë pune që ndërlidhet me administratën publike, hartimin dhe menaxhimin e projekteve apo fusha të ngjashme.

Kandidatët duhet të plotësojnë këto kushte:

* Duhet të kenë të kryer së paku nivelin e studimeve Bachelor;
* Të kenë të paktën 5 vite përvojë pune;
* Të kenë përvojë në projektet e OJQ-ve;
* Të mos jenë të emëruar politikë, shërbyes civil apo pozita të ngjashme në administratën shtetërore.

Kandidatët duhet të dorëzojnë këto dokumente:

* Një letër motivimi
* Një CV të përditësuar;
* Dëshmi për shkollimin dhe përvojën e punës;
* Të punësuarit në OJQ duhet të dorëzojnë një letër nominimi nga Udhëheqësi i OJQ-së në të cilën aplikuesi është i punësuar.

Dokumente e pakompletuar nuk do te shqyrtohen nga ana e komisionit .

Aplikimi mund të bëhet përmes e-mail: Albana.Lumi@rks-gov.net deri me datë 20.05.2025, në ora 16.00.